ร้านนี้เปิดใหม่ได้ประมาณ 2 เดือน เพิ่งมีโอกาสได้แวะชิม ผ่านไปมา เห็นป้ายตัวโต ยังคิดว่าขายผัดกะเพรา วันนี้เดินมาดูชัดๆ ถึงรู้ว่าเขียนว่ากระเพาะหมู 

น้องปอบสั่งข้าวต้มใส่ซี่โครงหมู กระเพาะหมู และบะเต็ง พิเศษ 60 บาท เริ่มจากชิมน้ำซุป รสชาติกลมกล่อม หวานซุปกระดูกเอียวเล้ง ซี่โครงหมูเปื่อยยุ่ยดี กระเพาะหมูก็ทำได้หนุ่มนวล ไม่คาว บะเต็งเป็นเนื้อหมูสามชั้นมาพร้อมหนัง ก็ทำได้อร่อย โดยรวมถือว่าดีมาก ลูกค้าเยอะดีค่ะ